open-index/open-wikipedia-markdown huggingface dataset:
Neslandsvatn

:*Denne artikkelen er om tettstedet. For innsjøen med samme navn, se [[Neslandsvatn (innsjø)]].*

**Neslandsvatn** er et tettsted og bygdesenter i delområdet Kroken i Drangedal kommune i Telemark. Det ligger ved nordbredden av innsjøen Neslandsvatn, som det har navn etter. Tettstedet er en del av Kroken prestegjeld og har  innbyggere per 1. januar .

Sørlandsbanen har stasjon i Neslandsvatn, og herfra går også det nedlagte og delvis fjernede sidesporet til Kragerø (Kragerøbanen). Fv3374 gjennom Kroken går mellom Fv38 og E18 ved Tangen i Kragerø. Avstanden til kommunesenteret Prestestranda er ca. 22&nbsp;km., til Tangensenteret i Kragerø ca. 17&nbsp;km.

Her finnes barnehage og barneskole (1.&ndash;7. trinn), mens ungdomskoleelever må til Drangedal 10-årige skole i Prestestranda.. Her ligger også *Neslandstunet* med omsorgsboliger og borettslag, *Sagodden kafé*, dagligvarebutikk og byggsenter.

## Referanser
HMS «Discovery»

**HMS** «**Discovery**» var følgeskipet til James Cook på hans tredje ekspedisjon til Stillehavet i 1776 til 1780. I likhet med Cooks andre skip, var «Discovery» et kullskip på 298 tonn bygget i Whitby. Det bar navnet «Diligence» da det ble bygget i 1774. Skipet var opprinnelig en brigg, men Cook fikk det ombygget til en fullrigger.

Kaptein på «Discovery» var Charles Clerke, som også hadde tjenestegjort på Cooks to første ekspedisjoner. Skipet hadde en besetning på 70 mann.
Søvassmarka

**Søvassmarka** er et skogs- og heiområde vest i Drangedal kommune i Telemark. Området er mye benyttet når det gjelder fiske og friluftsliv. Avstanden fra Drangedal sentrum til avkjørsel er ca. 17&nbsp;km, fra Gautefall Turisthotell ca. 8&nbsp;km.

## Adkomst
Avkjøringen er godt merket ved hovedvegen (Fv358), og langs den 15&nbsp;km lange skogsbilvegen i området er stier, vann og tjern merket. For bil må det betales avgift i automat ved innkjøring. Der kan man også løse døgnkort for fiske. Telt er tillatt, men ikke campingvogn eller «combicamp». Det er ikke lov å la bilen stå inne i marka over natta.

## Historie
Spor etter flere boplasser, helt tilbake til steinalderen, forteller om aktivitet i området i tidligere tider. Ved Hellersvatnet, som er det største vannet i området, finnes det en heller hvor det er funnet en flintsigd fra yngre steinalder . På stranda ved nabovannet Mjonevatnet er det funnet to flintøkser fra steinalderen. 

Heigårdene her inne var bebodd fram til slutten av 1800-tallet, og oppmurte fiskeplasser viser at fisket har vært viktig. Fløtningsanlegg langs vassdraget forteller også om en vesentlig skogsdrift.

Gjennom Søvassmarka gikk også den gamle rideveien fra bygdene øverst i Drangedal, ut til kysten ved Risør. Denne veien brukte bøndene når de skulle bytte sine produkter mot salt og andre nødvendigheter som de ikke produserte selv. Veien kalles fremdeles «Saltvegen», og er i dag stedvis ryddet som turvei.

## Referanser
University College London

**University College London** (**UCL**) er et kollegium ved University of London. Skolen blir regnet som en av de beste universitetene i verden, og den ble i 2022 kåret til det 8. beste universitetet i verden av QS World University Rankings. Det har omkring  ansatte og studenter, og er dermed større enn de fleste britiske universiteter. 

Det er også blant de eldste utdanningsinstitusjoner i Storbritannia. Per 2024 var det 32 nobelprisvinnere blant UCLs nåværende og tidligere studenter og personale.

Sammen med Oxford, Cambridge, LSE og Imperial er University College London en del av elitegruppen G5, et navn for de fem mest prestisjetunge universitetene i Storbritannia. UCL er også medlem av Russell Group of Universities.  

Hovedcampus ligger på Gower Street i Bloomsbury i det sentrale London. 

## Historie
UCL ble grunnlagt 11. februar 1826 under navnet *University of London*, som et alternativ til de religiøse universitetene i Oxford og Cambridge. Først i 1836, da det som i dag er University of London ble grunnlagt, fikk UCL offentlig anerkjennelse og mulighet til å tildele universitetsgrader. Dermed er det det tredje eldste universitet i England i forhold til grunnleggelsesdatoen, men ettersom University of Durham ble grunnlagt i 1832 og King's College London i 1829 er det ut fra godkjenningsdatoen det femte eldste og ikke engang det eldste kollegium i University of London. 

Kollegiet var den første høyere utdanningsinstitusjon i Storbritannia som aksepterte studenter av alle raser, religioner og politiske oppfatninger. Det var også muligens det første som aksepterte kvinner som studenter på like vilkår med menn, men University of Bristol hevder også å ha vært først ute med dette. Spørsmålet er vanskelig å avgjøre fordi man også tidligere aksepterte kvinnelige studenter, men da under andre betingelser enn mannlige, og det er uklart når disse betingelsene ble endret i praksis. Det var også det første universitetet i England som fikk en studentunion for alle studenter; tidligere unioner var kjønnsdelt.

## Rangeringer
THE World University Rankings 2014-2015 plasserte University College London som det 22. av de 500 beste universitetene i verden. I QS World University Rankings for 2014 rangerte universitetet som nummer 5 og i Academic Ranking of World Universities (Shanghai-rankingen) for 2014 som nummer 20 av verdens universiteter.

## Referanser

## Eksterne lenker
*
Per Saugstad

**Per Saugstad** (født 24. oktober 1920 i Oslo, død 7. november 2010) var en norsk psykolog. Han var professor i psykologi ved Universitetet i Oslo fra 1967 til 1990. Han regnes som eksperimentalpsykologiens far i Norge. 

## Karriere og forskning
Saugstad tok hovedfag i engelsk ved Universitetet i Oslo i 1945 og startet sitt vitenskapelige arbeid innen litteraturhistorie. Da den amerikanske psykologen Paul Lazarsfeld besøkte Norge i 1948 fattet Saugstad interesse for psykologien. Han fikk jobb ved University of Chicago, og tok doktorgraden i psykologi der i 1952 med en avhandling om virkningen av tidligere læring på problemløsning.

Tilbake i Norge ble Saugstad forsker ved Universitetet i Oslo. Han ble dosent ved Psykologisk institutt i 1962 og professor i psykologi i 1967. Saugstads mer eksperimentelle og naturvitenskapelig funderte tilnærming til psykologi, påvirket av læretiden i Chicago, førte ham i 1950- og begynnelsen av 1960-årene i opposisjon til det fortsatt psykoanalytisk dominerte psykologimiljøet i Oslo, anført av Harald Schjelderup. Saugstad var selv kritisk til psykoanalysens vitenskapelige holdbarhet. I løpet av 1960-årene mistet psykoanalyse sin sterke stilling ved Psykologisk institutt, og fagmiljøet ble mer bredt sammensatt.

Saugstad gjorde viktig forskning på flere områder, slik som visuell persepsjon, tenkning og språk. Blant bøkene hans er *An inquiry into the foundations of psychology* (1965) og *Language: A theory of its structure and use* (1989). Mot slutten av sitt liv arbeidet Saugstad særlig med psykologiens historie. En stor bok om emnet ble utgitt i grundig revidert utgave så sent som året før han døde. Boken utkom på engelsk som  *A History of Modern Psychology* på Cambridge University Press i 2018.

Blant kolleger ble Saugstad regnet som en kompromissløs sannhetssøker. Han var gift med Johanne Remmer Seip, datter av Didrik Arup Seip. Han var far til Ola Didrik Saugstad og Jens Saugstad, og svigerfar til Steinar Kvale. I 1961 ble han gift i andre ekteskap med legen og psykologen Letten F. Saugstad (født Fegersten).

## Bøker
**An inquiry into the foundations of psychology* (Universitetsforlaget , 1965)
**A Theory of Communication and Use of Language: Foundations for the Study of Psychology* (Universitetsforlaget, 1977)
**A Theory of Language and Understanding* (Universitetsforlaget/Columbia University Press 1980)
**Language: A theory of its structure and use* (Solum Forlag 1989)
**Psykologiens historie* (Ad Notam Gyldendal 1998), andre utgave 2009, engelsk utgave som *A History of Modern Psychology* (Cambridge University Press 2018)

## Referanser
Pentakvark

En **pentakvark** er en hypotetisk subatomær partikkel som består av fem kvarker (baryoner har tre og mesoner har to), fire kvarker og en antikvark. Dette gjør at pentakvarken har elektrisk ladning 1. Den har derfor blitt tillagt en ny partikkelgruppe, kalt eksotiske baryoner.

Flere eksperimenter siden 2003 hevder å ha observert en pentakvark med en masse på omtrent 1540 MeV, antakeligvis bestående av to oppkvarker, to nedkvarker og en antisærkvark ({\rm{uudd\bar s}}). Men det er uvisst om dette er en faktisk partikkel eller om det bare er et baryon og et meson som ligger ved siden av hverandre.

## Eksterne lenker
Forskning.no
Kristen videregående skole Trøndelag

**Kristen Videregående skole Trøndelag** (KVT) er en  videregående friskole på Tiller i Trondheim kommune. Det er ca. 562 elever ved skolen.

KVT har hele landet som inntaksområde. Skolen drives og eies av Normisjon, Det Norske Misjonsselskap og Norsk Luthersk Misjonssamband. 

Skolens motto er "Kvalitet, verdier, trivsel", basert på skolens tre initialer.  

Skolen mottar statsstøtte til driften, og i tillegg betaler elevene en semesteravgift. Skolepengene er på 16 750 kr per elev for ett skoleår (2022/2023).

## Utdanningstilbud
Skolen tilbyr følgende utdanningsprogram: 

### Studiespesialisering
Elevene som velger studiespesialisering kan velge følgende fordypninger:

* forskertilbud, 
* samfunn og ledelse
* fotball

### Helse- og oppvekstfag
Elevene på dette programmet kan i andreåret (Vg2) kan velge mellom to utdanningsløp:

* helsefagarbeider
* barne- og ungdomsarbeider

På Vg3 kan elevene velge mellom å gå allmennfaglig påbygningskurs (generell studiekompetanse), eller opplæring i bedrift (fagbrev). 

### Idrettsfag
Elevene som velger programmet idrettsfag fordyper seg i faget breddeidrett.

## Kristent fokus
Noen dager i uken er det ord for dagen over høyttaleranlegget, og i løpet av året er det samlinger med alle elevene. 

Før jul og på våren hvert år gjennomføres et «kristendomsprosjekt». Alle elever i et trinn arrangerer en forestilling for de andre elevene, og markerer en avslutning for henholdsvis jul og påske. Før jul er det VG1 som arrangerer, og på våren er det VG2. 

Skolen har et kristent skolelag som drives av elevene, og er et samarbeid mellom Laget (NKSS) og KRIK.

## Historie
I 1978 startet skolen i kjelleren på Heimdal VGS med ettermiddagsskole. Den flyttet i 1980 til sine nye lokaler ved Østre Rosten på Tiller, og var en av de første bygningene i Tiller-området. I 1995 ble det tatt i bruk nybygg med bibliotek, lesesal og auditorium. I skoleåret 2006-2007 ble det bygd ny idrettshall og nye klasserom øst for det opprinnelige bygget. Ei ny elevstue ble innviet ved skolestart høsten 2013. For skoleåret 2019/20 tok skolen i bruk 12 nye klasserom, ny lesesal, flere nye grupperom og nye kontor til elevtjenesten. Ny kantine, bibliotek og nye kontorer til administrasjonen ble ferdigstilt i februar 2020. 

Skolen har i årenes løp hatt ulike fagtilbud, blant annet handel og kontor og søm. I dag er begge disse studieretningene erstattet med helse- og omsorgsrelaterte fagområder og studiespesialisering.

## Kjente elever
* Ola Borten Moe, tidl. olje -og energiminister. (Sp)
* Ole Selnæs, fotballspiller for AS Saint-Étienne.
* Mushaga Bakenga, fotballspiller for Rosenborg.
* Jonas Svensson, fotballspiller for Rosenborg.
* Markus Henriksen, fotballspiller for AZ Alkmaar.
* Per Ciljan Skjelbred, fotballspiller for Rosenborg BK
* Morten Samdal, trommeslager, teknisk kompetent journalist, plateselskapsdirektør, musikkekspert og parkourutøver

## Referanser


## Eksterne lenker
* 
*
Hermeto Pascoal

**Hermeto Pascoal** (1936–2025) var en brasiliansk jazz-komponist og multiinstrumentalist. 

Sine tidligste erfaringer med musikk samlet han i bestefarens smie, der han laget toner og rytmer med forskjellige metalldeler som lå omkring. Han bruker naturen som grunnlag for sine komposisjoner og benytter ofte ukonvensjonelle instrumenter som tekanne, tresko, leketøy og til og med dyr. Han spiller nesten ethvert instrument som keyboard, sopransaksofon, gitar, fløyte, sang og annet. I en fjernsynssending i Brasil i 1999 sang han med munnen dukket ned i et glass vann.

I 1971 ble han ble kjent for et større publikum da han var med på Miles Davis' *Live-Evil*. Siden slutten av 1970-årene har han for det meste ledet sine egne grupper. Den 17. oktober 1986 var han i Sandvika kino for å feire tiårsjubileumet til Emmajazz. Ved Vossajazz 1988 spilte han på tekanne, mens han i 1989 spilte med sin *Grupo* på Moldejazz. Han var god venn med den norske poeten Triztán Vindtorn (1942–2009) fra Drammen. Vindtorn, som hadde bodd i Brasil i flere år, utga i 1990 diktverket *Til deg som søv bort dine draumar* til Hermeto i tiden 1987–1990. Det ble fremført på scenen da Heremeto var i Norge den 11. november 1990 med sin *Grupo*, atter igjen på Cosmopolite i 1992. Han var tilbake på Vossajazz i 1994, med sin mangeårige bandpartner, multiinstrumentalisten Nenê (1947–) og franske Richard Galliano (1950–) på trekkspill. 

Hermeto var gift med Ilza da Silva fra 1954 til 2000. Et par dager efter Ilzas bortgang, spilte han med sekstett på kaffekjel og vannkanne ved Trondheim Jazzfestival i november 2000. Han giftet seg igjen i 2002 med Alina Morena (1979–) som han spilte meget med, blant annet ved  åpningskonserten i Strømsø kirke under *Drammen Scared Festival* i 2012.

## Referanser


## Eksterne lenker
* 
* 
*
Rødde Folkehøgskole

**Rødde folkehøgskole** er en kristen folkehøgskole i Melhus i Trøndelag.     

Skolen har plass til hundre elever og eies av Norsk Luthersk Misjonssamband. 

## Historie
Rødde ungdomsskole startet i 1920. Skolen ble lagt til Rødde fordi man her så muligheten for å starte en jordbruksskole i tillegg. Disse planene ble det ikke noe av, men unntatt skoleåret 1944-1945 har det vært skoledrift på Rødde siden 1920. I 1972 ble navnet endret til Rødde folkehøgskole, siden den offentlige ungdomsskolen da var innført, og staten tok i bruk ungdomsskolenavnet.  

## Linjefag
### Linjefag for skoleåret 2026/2027

* **Adventure Tanzania**: Reiselinje med fokus på kultur, reising og opplevelser.
* **Beats Production**: Linje for musikkproduksjon og studiotid.
* **Buldring Fontainebleau**: Klatring og buldring
* **Content og Action:** Actionsport kombinert med innholdsproduksjon
* **Freeride Japan**: Ski, snowboard og sykkel

## Eksterne lenker
* 
*
Norulv Øvrebotten

**Norulv Øvrebotten** (født 1955) er en tidligere forsvarspolitiker, pressemann og næringslivsleder fra Botnane i Bremanger i Sogn og Fjordane. Han var politisk rådgiver for forsvarsminister Johan Jørgen Holst i perioden 1986 til 1988, og leder av flere offentlige utvalg &ndash; deriblant Vassdalen-utvalget som vurderte Forsvarets informasjonsberedskap etter skredulykken i 1986. 

Øvrebotten var programsekretær i NRK Dagsnytt fra 1980 til 1984, og programsekretær i NRK radios utenriksavdeling i 1984&ndash;1985. Han var redaktør i Firdaposten i Florø fra 1986 til 1990, og sjefredaktør og administrerende direktør i Rogalands Avis fra 1990 til 1996. I årene 1988 til 1993 var Øvrebotten nestleder for styringsgruppen for Langtidsplanen for Forsvaret, og fra 1992 til 1994 ledet han det regjeringsoppnevnte Effektiviseringsutvalget, som vurderte tiltak for å effektivisere militærtjenesten. 

I 1985 etablerte han et settefiskanlegg i Botnane i Bremanger, som i dag drives av Firda Settefisk AS. 

Norulv Øvrebotten er forfatter av boken «Sett frå vest» (Dreyer Bok, 1996). Han er nå pensjonist, og bor på gården sin i Botnane i Sogn og Fjordane.

## Bibliografi
### Bøker
* 

## Referanser

 


## Eksterne lenker
* Norulv Øvrebottens hjemmeside
Philibert Babou de Bourdaisière

**  Philibert Babou de Bourdaisière ** (fransk, født 1513 i Brisighella ved Faenza i Italia, død 25. januar 1570 i Roma) var en av den katolske kirkes kardinaler.

Han studerte gresk og latin i Paris, og ble utnevnt til biskop av Angoulême. Han var rådgiver ved kong Henrik II av Frankrikes hoff, og dro deretter til Roma som kongens ambassadør. Han var også fransk ambassadør der under kongene Frans II og Karl IX.

Han ble utnevnt til kardinal i 26. februar 1561 av pave Pius IV.

## Eksterne lenker
* The Cardinals of the Holy Roman Church
Ludovico Simoneta

**Ludovico Simoneta** (født ca. 1500 i Milano i Italia, død 30. april 1568 i Roma) var en av den katolske kirkes kardinaler. Han ble biskop av Pesaro i 1537, og ble senere tilknyttet den romerske kurie.

Han ble utnevnt til kardinal i 26. februar 1561 av pave Pius IV.

Han var necø til kardinal Giacomo Simoneta (kreert 1535).

## Referanser


## Eksterne lenker
* Biografi på The Cardinals of the Holy Roman Church
Brisighella

**Brisighella** er en liten italiensk by og kommune med  innbyggere i provinsen Ravenna i den norditalienske regionen Emilia-Romagna. Den var av en viss betydning i middelalderen, men kan ha sin opprinnelse i gresk kolonisering i området i antikken. 

Dagens byområde går tilbake til festningsanleggene anlagt i 1290-årene av Maghinardo Pagani fra Susinana. Han anses som Romagna-regionens fremste militære leder på 1200-tallet. 

## Referanser


## Eksterne lenker
*
Girolamo Seripando

** Girolamo Seripando** (født 6. mai 1493 i Troja i Puglia i Italia, døde av tuberkulose 17. mars 1563 i Trient) var en av den katolske kirkes kardinaler.

Han fikk en klassisk dannelse med fordypning i språk som gresk, kaldeisk og hebraisk, dessuten filosofi og teologi i Napoli og Bologna, og trådte inn i augustinereremittenes orden. Han gjorde en viktig innsats som sakkyndig teolog under Tridentinerkonsilet. Fra 1554 var han erkebiskop av Salerno.

Han ble utnevnt til kardinal i 26. februar 1561 av pave Pius IV, med *[[Santa Susanna]]* som tittelkirke.

Han var en produktiv og elegant forfatter, kontroversialist og taler.
## Episkopalgenealogi
Hans episkopalgenealogi er:

* Kardinal Guillaume d'Estouteville (1403-1483)
* Pave Sixtus IV (1414-1484) * bispeviet 1471
* Pave Julius II (1443-1513) *1481
* Kardinal Raffaele Sansoni Riario (1461-1521) *1504
* Pave Leo X (1475-1521) *1513
* Pave Klemens VII (1478-1534) *1517
* Kardinal Antonio Sanseverino (1477-1543) *1531
* Kardinal Giovanni Michele Saraceni (1498-1568) *1536 
* Kardinal *Girolamo Seripando*, O.E.S.A. (1493-1563) *1554

## Referanser


## Eksterne lenker
* Biografi på The Cardinals of the Holy Roman Church
Apeldoorn

**Apeldoorn** er en kommune og by som ligger midt i Nederland. Byen er et regionalt senter. Den vestlige halvdelen ligger på åskammen Veluwe, mens den østlige delen ligger i IJsseldalen. , befolkning:  ().

Det nederlandske flyvåpen har kontrollsenter og driver flygekontrolltjeneste fra sin base i Nieuw-Millingen i Apeldoorn.

## Byen Apeldoorn

Apeldoorns historie begynner i cirka 792, da det ble omtalt som «villa ut marca Appoldro» i et gavebrev. Bosetningen ble etablert på stedet hvor den gamle veien fra Amersfoort til Deventer krysset den fra Arnhem til Zwolle. Et kart fra 1740 refererer til stedet som A*pp*eldoorn.

Mot slutten av 1500-tallet kom papirproduksjon i gang og byen vokste fort. Ved bekken De Grift, som idag igjen sildrer gjennom byens sentrum, ble de første papirmøllene bygget. Denne industri hadde stor betydning for byen frem til 1800, hvor dette ble redusert til noen få store papirfabrikker. Noen møller ble omdisponert til vaskerier.

Det var viktig for byens utvikling at Oranjen-familien bosatte seg der. I 1684 kjøpte Stattholder  slottet Het Loo, fordi det lå sentralt i et stort jaktområde. I et forsøk på å etterligne andre palasser, blant andre Versailles, ønsket han også i Apeldoorn et palass av format, og bygget ut slottet. Fontenen ved palasset måtte sprute høyere enn den ved Versailles, og slik ble den også bygget. Også tidligere dronning Wilhelmina har bodd i palasset Het Loo.

I 1869 ble Apeldoorn-kanalen ferdigstilt, slik at byen fikk sin egen havn på lik linje med hansabyene Deventer og Zutphen. Kanalen er idag demmet opp og er i hovedsak til glede for befolkningen ved isrike dager vinterstid eller for fiske.

Apeldoorn ble i 1876 knyttet til landets jernbanenett. Stasjonsbygningen hadde et separat venterom for de kongelige.

Apeldoorn var en relativt ubetydelig by frem til de store byggeprosjektene på 1800-tallet og de som fulgte annen verdenskrig. I sekstiårene etablerte en del myndighetsbedrifter seg i byen. Innbyggertallet steg kraftig, og helt nye bydeler ble planlagt og bygget fra grunnen; slik kom bydelene De Maten ( innbyggere) og Zevenhuizen til i 1960- og 1970-årene. Idag er Apeldoorn et viktig utdannelsessenter. Byen er den 14. største i Nederland.

Apeldoorn er kjent for sine praktfulle parker og dens grønne karakter. Et kjennetegn for byen er den spesielle hustypen med mange frittstående villaer og relativt få høyblokker. Byen er utvidet og nye bydeler som Zonnehoeve og Zuidbroek er kommet til.

## Severdigheter
Apenheul er en dyrepark som huser mange forskjellige typer aper, hvorav noen kan bevege seg fritt blant besøkere.

Sydvest-hjørnet av kommunen er del av Hoge Veluwe, en nasjonalpark.

AGOVV Apeldoorn er et fotballag som har tilhørighet i byen. De spiller i nest øverste divisjon i Nederland og man kan se kampene på hjemmebanen Sportpark Berg & Bos, som ligger nettopp i Apeldoorn.

## Referanser


## Eksterne lenker
Flere av sidene har informasjon på engelsk.
* 
* Detaljert Falkplan kart
* VVV Apeldoorn, turistinformasjon
* Apenheul, dyrepark
* Paleis het Loo; palass, museum og turområde
* Koningin Julianatoren, fornøyelsespark
* Orpheus, kultursenter
Grover Cleveland

**Stephen Grover Cleveland** (1837–1908) var en amerikansk politiker. Han var USAs president fra 1885 til 1889 og på nytt fra 1893 til 1897. Han er derfor USAs 22. og 24. president. Han tilhørte Det demokratiske parti.

Han fikk flest stemmer ved tre presidentvalg – i 1884, 1888 og 1892 – men ble ikke valgt i 1888, fordi han tapte valgmannskollegiet. Cleveland og Donald Trump er de eneste presidentene som har sittet i to perioder som ikke er sammenhengende.

Cleveland var den eneste demokraten som ble valgt til president mellom 1860 og 1912, som var en periode med republikansk dominans. Cleveland var «bourbondemokrat» og tilhenger av gullstandarden, en stram finanspolitikk og begrenset statsstyring. Han gjorde derfor lite for å avhjelpe den depresjonen som fulgte bankkrisen, eller «panikken», i 1893. Han var samtidig en politisk reformator, som arbeidet imot korrupsjon og bossvelde i amerikansk politikk.

## Utenrikspolitikk
Cleveland måtte hanskes med økonomiske nedgangstider og så det nødvendig å øke tilgangen på råvarer og åpne nye markeder for amerikanske virksomheter. Den planlagte Panamakanalen kunne her bli en viktig vekstfaktor for USAs økonomi ved å effektivisere sjøtransportssytemet og øke USAs tilgang på sjøveier til Stillehavet. Offisielt la Cleveland vekt på at han ikke var tilhenger av ekspansjon og imperialisme, og at han ville trappe ned ekspansjonsiveren som president Chester Arthur hadde vært eksponent for. I praksis ble det imidlertid vanskelig å se noen forskjell.Cleveland videreutviklet president James Monroes doktrine om amerikansk overherredømme i Amerika og Rutherford B. Hayes politiske linje om USAs rett til å sikre sine interesser. Følgelig gjorde Cleveland Panama i 1895 til protektorat under USA. Denne imperialistiske politikken ble ført videre av de etterfølgende presidentene. I 1883 ble de første skip og soldater sendt til Hawaii for å etablere en marinebase og for å annektere det selvstendige, urbefolkningsstyrte øyriket. Dette ekspansjonsframstøtet ble fullført under president William McKinley. Under ham blir Hawaii formelt annektert 12. august 1898. Blant andre ekspansjonstiltak under Cleveland kan nevnes; 

* Nicaragua (1894) – soldater ilandsettes og okkuperer *Bluefields* i noen måneder.
* Kina (1894–95) – Marinesoldater ilandsettes under krigen mellom Japan og Kina.
* Korea (1894–96) – Marinesoldater stasjoneres i Seoul gjennom hele krigen.
* Panama/Colombia (1895) – Marinesoldater ilandsettes i colombiansk provins. Deler av provinsen løsrives fra Colombia i 1903 under president Theodore Roosevelt og kanalsonen blir i 1914 – under president Woodrow Wilson – annektert av USA for perioden 1914 til 1999
* Nicaragua (1896) – Marinesoldater ilandsettes i havnebyen *Corinto*.

## Referanser


## Eksterne lenker
* 
* 
*
West Berkshire

**West Berkhire** er et administrativt distrikt med status som enhetlig myndighet i Berkshire, England. Administrasjonssenteret er Newbury.

Distriktet het tidligere Newbury, og var underlagt det administrative grevskapet Berkshire. 1. april 1998 ble alle distrikter i Berkshire omdefinert til enhetlige myndigheter, og distriktet skiftet navn.

## Steder i distriktet
* Hungerford
* Newbury
* Thatcham

## Eksterne lenker
*
Toni Nhleko

**Nkosinathi «Toni» Nhleko** (født 24. juli 1979 i Ermelo) er en tidligere sørafrikansk fotballspiller, som fra februar 2009 spilte for den sørafrikanske klubben Thanda Royal Zulu. Han ble solgt fra Sandefjord Fotball i februar 2009. 

Nhleko spilte ti landskamper for Sør-Afrika, og deltok under det afrikanske mesterskapet i 2004. Han har også 12 U20 landskamper og 20 U23 landskamper for Sør-Afrika

## Tidligere klubber
* 1998&ndash;2002 Jomo Cosmos (Sør-Afrika) 
* 2002&ndash;2003 Brann
* 2003&ndash;2004 Dallas Burn (USA)
* 2004&ndash;2005 Jomo Cosmos (Sør-Afrika)
* 2005&ndash;2006 Viking
* 2006&ndash;2007 Hammarby IF
* 2007&ndash;2008 Sandefjord Fotball
*2008 Jomo Cosmos (Sør Afrika)
* 2008&ndash;2009 Thanda Royal Zulu (Sør-Afrika)
*2009&ndash;2011 Kaiser Chiefs (Sør-Afrika) 

## Referanser


## Eksterne lenker
* 
* Sandefjord Fotball.no – Spillerens profil
* TRZFC.com – Spillerens profil (Engelsk)
Dropout Productions

**Dropout Productions** var et TV-produksjonsselskap som ble stiftet i 1998. Selskapet spesialiserte seg på produksjon av humor og underholdning, med blant annet produksjoner som *[[Torsdagsklubben]]* (TV 2), *[[Typisk norsk]]* (NRK), *[[Uti vår hage]]* (NRK), *[[Åpen post]]* (NRK), *[[Tonight med Timothy Dahle]]* (TV 2), *[[Jan Johansen - jakten på den norske mannen]]* (NRK), *[[Koht i kommunen]]* (NRK) og *[[Folk i farta]]* (NRK). Selskapet var blant de første som produserte underholdning for NRK utenfor NRK-systemet.

I 2005 ble selskapet kjøpt opp av svenske Metronome Film & Television AB, som også eier norske Rubicon TV og Metronome Spartacus. Dropout Productions er i dag integrert med Rubicon TV.

## Referanser
Shine Nordics

**Endemol Shine Nordics AB**, tidligere **Metronome Film & Television AB** og **Shine Nordics AB**, var et skandinavisk film- og TV-produksjonsselskap med virksomhet i Sverige, Norge, Danmark og Finland. I dag er selskapet fusjonert med Banijay Group. 

Selskapet ble drevet i selvstendige datterselskap, og produserte langfilm, TV-program (underholdning, drama, fakta og feature) og reklamefilm for samtlige visningsformer. 

I 2009 ble selskapet kjøpt opp av britiske Shine Group, som senere ble en del av amerikanske News Corporation.

I juli 2020 ble Endemol Shine Group, inkludert Endemol Shine Nordics, kjøpt opp av Banijay Group, noe som gjorde Banijay til verdens største uavhengige innholdsprodusent og distributør. Dette oppkjøpet utvidet Banijays portefølje betydelig, med omtrent 200 selskaper i 22 land og en katalog på over 88 000 timer med underholdning. 

## Datterselskaper
Endemol Shine Nordics bestod av følgende produksjonsselskaper i de nordiske landene:

* Sverige: Meter Television, STO-CPH Produktion, Filmlance International og Mag5 Content.
* Norge: Rubicon TV, Cosmo Televisjon og Dropout Productions.
* Danmark: Metronome Productions.
* Finland: Endemol Shine Finland.

## Eksterne lenker
* 

## Referanser
John Garang

**John Garang de Mabior** (1945–2005) var visepresident i Sudan og tidligere leder for opprørsbevegelsen SPLA (*Sudan People's Liberation Army*).

## Liv og virke
### Bakgrunn
John Garang tilhørte dinkafolket og kom fra en fattig familie. Garang studerte økonomi i USA, der han tok doktorgrad i jordbruksøkonomi. 

### Militær, opprørsleder
På 1970-tallet sluttet han seg til de militære styrker i Sudan og steg i gradene til oberstløytnant. I 1983 ble han sendt til Bor for å slå ned et mytteri; 500 soldater fra det sørlige Sudan. I stedet startet han en opprørshær, SPLA (*Sudan People's Liberation Army*, «Det sudanske folks frigjøringsbevegelse»), som kjempet mot militærstyre og islamittisk dominans. Noe tidligere hadde regjeringen bestemt at den islamske sharia-loven skulle gjøres gjeldende i hele landet, også i det overveiende ikkemuslimske sør. Han oppfordret flere garnisoner til opprør. Mytteriene markerte begynnelsen på den andre borgerkrigen i Sudan, som førte til en og en halv million døde i løpet av tyve års konflikt. 

SPLA mottok støtte fra Libya, Uganda og Etiopia. Garangs styrker kontrollerte store deler av den sørlige landsdel, der befolkningen var for det meste animister eller katolske kristne. Han kalte denne landsdelen «Det nye Sudan».

Garang nektet å delta i interimsregjeringen av 1985 eller valgene i 1986, og forble opprørsleder. 

### Visepresident i Sudan
Men i januar 2005 undertegnet SPLA og regjeringen en fredsavtale. Den 9. juli 2005 avla Garang embedsed som visepresident, rett etter at han og president Omar al-Bashir undertegnet en konstitusjon som etablerte en maktdeling. 

Han ble samtidig administrativ leder for det sørlige Sudan for seks år; etter den perioden skulle etter avtalen en folkeavstemning i sør ta stilling til eventuell uavhengighet. Ingen kristen eller sørsudaneser hadde noensinne tidligere innehatt en så høy regjeringspost.

Garang ble meldt død av FN den 1. august 2005 etter at hans helikopter dagen før hadde havarert på vei tilbake fra nabolandet Uganda. Meldingen om dødsfallet utløste gateopptøyer som kostet omkring 100 mennesker livet i Khartoum; mange nektet å tro at hans død skyldtes en ulykke. Han ble begravet fra den katolske domkirken i Juba i Sør-Sudan den 6. august.

## Referanser
Fahd bin Abdul Aziz

**Kong Fahd bin Abdul Aziz Al-Saud** (arabisk: **فهد بن عبد العزيز آل سعود**) (født 1921 i Riyadh i Saudi-Arabia, død 1. august 2005 samme sted) var inntil sin død konge og statsminister av Saudi-Arabia og overhode for Huset Saud. Fahd ble konge i 1982 da hans halvbror, den tidligere kongen Khalid bin Abdul Aziz, døde. 

Fahd fikk et alvorlig slag i 1995 og var siden da ute av stand til å utføre sine offisielle plikter. Hans halvbror kronprins Abdullah bin Abdulaziz al-Saud fungerte da som regent frem til hans død. 

## Referanser
DSLAM

**DSLAM** er kortform for *Digital Subscriber Line Access Multiplexer*, og er den nettkomponenten som sitter på sentralsiden av et DSL-basert bredbåndsaksessystem som f.eks. ADSL.

En DSLAM er felles node for et stort antall DSL aksesslinjer og kan som oftest terminere både ADSL, SHDSL og VDSL. DSLAM inneholder også en konsentrasjon (eller overbooking) av kapasiteten, dvs. at samlet kapasitet på alle aksesslinjene er høyere enn kapasiteten fra DSLAM og innover i internettleverandørens nett, for å øke utnyttelsen av ressursene. Fra starten var det vanlig med en konsentrasjon fra 50:1 og nedover til 15:1 for privatabonnenter, men denne er redusert i takt med det stadig økende behovet for kapasitet til hver enkelt. Fortsatt er det ikke vanlig å gi garantier for kapasiteten til privatabonnententer.

Gjennom telelosji kan dominerende netteiere pålegges å gi konkurrenter adgang til å utplassere DSLAM for egen trafikk i den dominerende aktørens sentraler.
Whithorn

**Whithorn** er en liten by i Dumfries and Galloway i Skottland, omkring 16 km sør for Wigtown. 

Den første kirken i Skottland, Candida Casa, ble reist av sankt Ninian i 397. I det 1100-tallet hadde den mer eller mindre rast sammen, og et kloster ble bygget på samme sted. Dette ligger nå i ruiner. Byens museum har funn fra stedet, som er et av de viktigste funnsteder fra sub-romersk Britannia.

Byens havn er Isle of Whithorn, hvor man blant annet finner St. Ninians kirke fra det 13. århundre.
Diskusjonsgruppe

**Diskusjonsgrupper** (engelsk *newsgroups*) er, sammen med e-post, en av de eldste Internettjenestene, og består av brukere og servere som er koplet sammen i (det logiske) Usenet. Kommunikasjonsprotokollen som brukes, kalles NNTP.

Det finnes diskusjonsgrupper for alle tenkelige temaer, og gruppene er ordnet i en rekke hierarkier som news, rec (*recreation*), sci (*science*), comp (*computers*), osv. Det finnes også mange norske grupper innenfor hovedkategoriene.

Trenden er at disse foraene nå erstattes av web-baserte diskusjonsgrupper som for mange nettbrukere framstår som mer funksjonsrike og brukervennlige, mens mer erfarne databrukere ofte fortsatt regner Usenet som en bedre løsning.

## Eksterne lenker
* Linux ressources for Usenet
NNTP

**NNTP** er kortform for **Network News Transfer Protocol**.

Dette er en lag 7-protokoll i TCP/IP-protokollfamilien for utveksling av meldinger i News-tjenestene over Usenet, og brukes altså til kommunikasjon med diskusjonsgrupper på Internett. Usenet-serverne kjører server-versjon og klient-versjonen er inkludert i alle vanlige nettlesere som Netscape, Internet Explorer, osv.
Usenet

**Usenet**, ofte bare kalt **news**, er et globalt, desentralisert og distribuert diskusjonsnettverk på Internett der brukere kan lese eller publisere meldinger til en eller flere diskusjonsgrupper (nyhetsgrupper) ved hjelp av en news-klient. Nettverket ble utviklet av Tom Truscott og Jim Ellis ved Duke University i 1979, og er forløperen til de ulike webbaserte diskusjonsforumene som er mye brukt i dag. Usenet er et av de eldste datanettverkene som fortsatt er i bruk.

Usenet har ingen sentral server eller eier, men er distribuert over en stor mengde servere som lagrer og sender meldinger til hverandre. Brukere henter vanligvis ned og sender meldinger fra en server som er under kontroll av deres internettleverandør. Denne serveren sørger for å sende meldingene videre til andre servere, slik at meldingene kan leses av brukere som benytter andre servere.

Protokollen som brukes for å kommunisere med Usenet-serverne er NNTP.

## Eksterne lenker
* USENET Norge
* Google Groups – fører både diskusjonsgrupper fra Usenet og egne grupper
Oklahoma City

**Oklahoma City** er hovedstaden og den største byen i den amerikanske delstaten Oklahoma.

Oklahoma City er USAs 29. største by ifølge folketellingen i 2003. Pr. 1. juli 2004 er innbyggertallet 528 042 personer, men 1,3 millioner bebyggere når småbyene i omegnen telles med.

Byen ble i 1995 utsatt for det største terroristangrepet på amerikansk jord forut for 11. september 2001.

Tinker Air Force Base ligger ved Oklahoma City.

## Eksterne lenker
* 
*
CMTS

**CMTS** er kortform for **cable modem termination system**, dvs. system for såkalte kabelmodem for bredbåndsaksessystemer.

Begrepet brukes både om teknologien og om selve nettelementet på nettsiden av systemet.

## Teknologien
CMTS-systemer brukes for å etablere bredbånds datakommunikasjon over kabel-TV-nett, som oftest i henhold til standarden kjent som DOCSIS/Euro-DOCSIS. Systemene bruker én eller flere «TV-kanaler» til datakommunikasjon for et større antall aksesslinjer og har i siste versjon av standarden, DOCSIS 2.0, maksimal kapasitet på om lag 51 Mbit/s nedstrøms.

## Nettelementet
Et CMTS har samme rolle som DSLAM i et DSL-basert system. Den er fellespunkt med blant annet multipleksing mot nettet for en rekke aksesslinjer som har hvert sitt kabelmodem, eller «CM». Også her brukes vanligvis en konsentrasjon av kapasiteten mellom aksessene og nettet til internettleverandøren.
Draco Malfang

**Draco Malfang** (født 5. juni 1980) er en fiktiv person fra J.K. Rowlings bokserie om Harry Potter. I store deler av sine år på Galtvort høyere skole for hekseri og trolldom er han er Harrys svorne fiende, og en av favorittelevene til Smygards husstyrer Severus Slur. I senere år ville forøvrig forholdet mellom Harry og Draco forbedres noe. I filmene om Harry Potter er det Tom Felton som har rollen som Draco Malfang.

## Familieforhold
Draco Malfang  er sønn av Lucifus Malfang og Narsissa Malfang.

## Første møte
Draco Malfang blir først nevnt i Harry Potter og De vises stein i kapittel 5, og ved navn i kapittel 6. Møtet finner sted i Diagonallmenningen inne i *Madam Malkins Gevanter for enhver anledning*, og allerede da blir det tydelig at Draco og Harry Potter ikke kommer godt overens.

## Draco på skolen

Draco Malfang er elev ved *Galtvort høyere skole for hekseri og trolldom*, og går i Harry Potters klasse. I sitt 5. år blir han utnevnt til prefekt, og senere på året blir han medlem av inkvisitorialtroppen til Venke Dolorosa Uffert. Draco er nevnt som en av de flinkeste elevene på skolen, bare slått av Hermine Grang. Han har rollen som speider ved rumpeldunklaget til Smygard, men til tross for at han var flink forlot han laget i det sjette året hans på grunn av oppgaven han fikk av Voldemort.

## Dødseter
Da Dracos far, Lucifus Malfang, blir arrestert i Harry Potter og Føniksordenen, viser Voldemort interesse for Draco. I Harry Potter og Halvblodsprinsen blir det antydet at Draco er blitt en dødseter, og har fått dødseternes merke «tatovert» på armen. Selv om dette aldri blir bevist i boken, er det veldig mange indisier på at det stemmer. 

Draco får en viktig oppgave i *Harry Potter og Halvblodsprinsen* da Voldemort beordrer ham å ta livet av professor Albus Humlesnurr, en oppgave han til syvende og sist feiler i å utføre (se Slaget ved Galtvort). Draco tilbringer mesteparten av skoleåret i den sjette boken med å reparere et forsvinningsskap i nødvendeligrommet slik at han kan skape en passasje mellom dette skapet og dets motpart i butikken Borgia og Brust. Denne passasjen bruker han til å slippe dødsetere inn på Galtvort. Selv om Harry bestandig har sett på Draco som ond, oppdager han at Draco står inne på Stønne-Stinas toalett og gråter i frykt for hva som vil skje med familien hans om han feiler oppgaven Voldemort har gitt ham. Det at Draco til slutt ikke greier å ta livet av en annen person, viser at han fortsatt er i besittelse av uskyldighet ifølge Humlesnurr. Han virker også gledelig overrasket over at han har mulighet for å gå i dekning og sånn bli reddet fra Voldemorts utpressing. Det ble også avslørt i *Harry Potter og Halvblodsprinsen* at Draco er begavet innen psykoblokk.

## Draco Malfang på andre språk

## Se også
*Familien Malfang
Kabelmodem

Et **kabelmodem** (forkortes **CM** fra *Cable Modem*) er termineringsenheten hos kunde i et CMTS-system, og kan sammelignes med ADSL-modemet i et ADSL-system. De fleste CMTS-systemer følger i dag DOCSIS-standarden.

Mot kundens nett/PC leveres signalet på et standard Ethernett-grensesnitt.
DOCSIS

**DOCSIS** er kortform for **Data-Over-Cable Service Interface Specification**, eller ''tjenestespesifikasjon for 'data-over-kabel' på norsk.

DOCSIS-standarden brukes i de aller fleste moderne kabelmodem-baserte bredbåndstilgangsystemer, dvs. systemer for bredbåndstilgang over kabel-TV-nettene. Slike systemer kalles også CMTS.

Standarden er opprinnelig utviklet av amerikanske CableCom, men er nå adoptert av ITU-T som global standard (ITU-T Rec. J.122).

I Norge brukes en europeisk variant kalt Euro-DOCSIS, der endringene finnes i et anneks i standarden.

Siste versjon av standarden, DOCSIS 2.0, beskriver kommunikasjon med opptil 51 Mbit/s pr. "TV-kanal" som brukes til slik kommunikasjon.
CM

**CM**, **Cm**, **cM** eller **cm** kan stå for:

* 900 eller 900 (tall) skrevet med romertall (*CM*)
* Centimeter (*cm*)
* Centimorgan (*cM*)
* Chelmsford, England - postkode, *CM*
* Copa Airlines - IATA-kode (*cm*)
* Curium – Kunstig radioaktivt grunnstoff (*Cm*)
* Championship Manager (*CM*), videospill
* Kabelmodem (*Cable Modem*) (*CM*)
* Kamerun (ISO-kode, *cm*)
* Order of Canada (*CM*)
* Mesterkandidat (*Candidate Master*) (*CM*) – En sjakktittel
Joseph Pujol

**Joseph Pujol** (født 1. juni 1857 i Marseille i Frankrike, død 8. august 1945 i Toulon) var en fransk artist som opptrådte under kunstnernavnet **Le Pétomane** («Fjertomanen»).

Pujols spesielle talent var at han kunne trekke inn luft gjennom endetarmsåpningen. Deretter kunne luften kontrollert slippes ut samme vei. Etter hvert trente han opp evnen til å kontrollere lyden. Blant hans populære forestillinger var en der han etterlignet prompelyder fra ulike aldersgrupper, små melodier, og imitasjoner av dyre- og fuglelyder. Et populært innslag var da han med hjelp av en liten plastslange røykte sigaretter med bakenden. Et annet populært innslag var hans versjon av lyden fra Jordskjelvet i San Francisco 1906.

Han var utdannet baker, men oppdaget at han kunne tjene penger på sitt spesielle talent, og begynte å opptre med sine «fjerteshow» i 1887. Opptredenene ble en stor suksess, og han ble hentet til Paris, der han i årrekke opptrådte på Moulin Rouge. Han opptrådte i et stilig antrekk; sort dressjakke, hvit skjorte med sort sløyfe, lange røde underbukser, lange mørke sokker og sorte lakksko.

Etter som han ble eldre, fikk han problemer med å fremføre sitt nummer, og avsluttet sin karriere i 1914. Han fortsatte sin tidligere karriere som baker i Marseille, og åpnet ett år etter en kakefabrikk i Toulon. 

Joseph Pujols biografi er utgitt på norsk under tittelen «Fjertomanen», med forord av komikeren Rolv Wesenlund.

## Referanser


## Litteratur
* 

## Eksterne lenker
* 
*
St. Olav forlag

**St. Olav forlag** er et forlag som eies av Oslo katolske bispedømme. Det gir ut bøker med katolsk innhold, i mange år i samarbeid med Solum Forlag, som drev forlagsvirksomheten inntil 1. juli 2009, da bispedømmet selv overtok driften. 

Forlaget ble grunnlagt i 1846, tre år etter at Den katolske kirke igjen ble tillatt i Norge. Dermed er det et av Norges eldste forlag. 

Bøkene distribueres gjennom Sentraldistribusjon.

## Referanser


## Eksterne lenker
* St. Olav forlag
Antonov An-225 Mriya

**Antonov An-225 Mriya** (Антонов Ан-225 Мрия, NATO-kallenavn **Cossack**) var et transportfly som ble utviklet og bygget av Antonov. Det var verdens største fly og var en forsterket versjon av transportflyet Antonov An-124. Mriya (Мрия) betyr «drøm» på ukrainsk. Flyet ble ødelagt under Russlands invasjon av Ukraina i 2022.

## Bakgrunn

Da Sovjetunionen på 1980-tallet bygde sin romferge, Buran, hadde de bruk for et fly til å transportere fergene mellom fabrikken og oppskytings- og landingsplassene. Oppgaven gikk til Antonov designbyrå i Ukraina, som allerede produserte verdens største transportfly, An-124. Flyet, som senere fikk navnet An-225 Mriya, er basert på An-124, men med mye høyere lasteevne, større vinger og flere motorer. An-225 fløy første gang i desember 1988.

## Utbredelse
An-225 fantes kun i ett eksemplar. Etter oppløsningen av Sovjetunionen på tidlig 1990-tallet ble romfergeprogrammet skrinlagt av Boris Jeltsin av økonomiske årsaker. Dermed ble An-225 stående og forfalle inntil det etter 10–12 år ble restaurert, forbedret, fikk sivil sertifisering og ble tatt i bruk av Antonov Airlines til de aller tyngste transportoppdragene fra 2001.

Flyet hadde fester for ytre last oppå flykroppen, opprinnelig laget for romfergen Buran. Disse festene var planlagt brukt til en ytre, strømlinjeformet container for å kunne ta med større enheter enn man fikk plass til inne i lasterommet.

Siden 2001 hadde flyet flere ganger satt nye rekorder i både totallast og størrelse/vekt på enkeltkollo. I august 2009 ble det til da største enkelkollo fraktet; en last som omfattet en elektrisk generator på 190 tonn, en enhet som målte 16,2 × 4,3 meter. Den ble fløyet fra Tyskland til Armenia.

Flyet har landet i Norge én gang – på Oslo lufthavn 19. juni 2014. Flyet fraktet med seg militært utstyr fra Afghanistan. Flyet var hjemmehørende på Hostomel-flyplassen.

## Ødeleggelse
I forbindelse med Russlands invasjon av Ukraina bekreftet Ukrainas utenriksminister Dmytro Kuleba 27. februar 2022 at det historiske transportflyet var blitt ødelagt av russiske styrker. Verdens største transportfly ble skadet da russiske styrker angrep Antonov-flyplassen i Hostomel, nær Kyiv. Den ukrainske statlige våpenprodusenten Ukroboronprom antydet at restaurering vil koste over 3 milliarder dollar og krever at Russland betaler for det.

## Steder besøkt

## Galleri

Antonov An-225 with Soviet space shuttle Buran on top.jpeg|An-225 Mriya med den sovjetiske romfergen Buran.
Buran on An-225 (Le Bourget 1989).JPEG|Med den sovjetiske romfergen Buran på Le Bourget, 1989.
50 днів активного спротиву окупанту 05.jpg|Vrakrestene av An-225 Mriya på Hostomel-flyplassen i 2022.
Antonov An-225 landing at Gostomel Airport.jpeg
Antonov An-225 Beltyukov-1.jpg
Antonov An-225 at Farnborough 1990 airshow.jpg
Antonov An-225 at Farnborough 1990 airshow (2).jpg
Antonov-225 main landing gear 2.jpg
ILA 2018, Schönefeld (1X7A5450).jpg


## Referanser


## Eksterne lenker
* 
* Antonov.com
* Aviation.ru
* Antonov An-225
* An-225
* buran-energia.com
Apostolisk vikariat

Et **apostolisk vikariat** er i den katolske kirke et «bispedømme på prøve». Det er ledes av en apostolisk vikar, som vanligvis er en titulærbiskop, men som opptrer som pavens stedfortreder. Det blir dannet ved at et apostolisk prefektur blir opphøyet til vikariat, hvis antallet troende tilsier dette. Hvis det har vist seg å være levedyktig, kan et apostolisk vikariat i sin tur bli elevert til bispedømme.

Ordningen har sitt opphav i oldkirken. Blant annet fikk erkebiskopen av Arles ansvar for hele Gallia, mens erkebiskopen av Thessaloniki fikk ansvar for Illyria. Etter hvert tok man regelmessig i bruk ordningen for områder hvor kirken stod svakt slik at det ikke var grunnlag for opprettelse av et regulært bispedømme.

Norge hørte fra 1667 til 1868 til det apostoliske vikariat i nord. Fra 1931 til 1953 utgjorde Sør-Norge det apostoliske vikariat Oslo, som så ble elevert til Oslo katolske bispedømme. De nåværende stiftene Trondheim og Tromsø hadde status som apostoliske vikariater mellom 1953 resp. 1955 og 1979, hvorpå de ble opphøyet til territorialprelaturer.

På verdensbasis fins det (per 2009) 81 apostoliske vikariater i den katolske kirke.

## Eksterne lenker
* Fullstendig liste over og informasjon om alle nåværende apostoliske vikariater (engelsk)
Apostolisk vikar

En **apostolisk vikar** er i Den katolske kirke en prelat som leder et misjonsområde (vikariat), men som ennå ikke er bispedømme.

Embetet ble opprinnelig gitt til en person som var biskop ett sted og fikk ansvar for et annet område i tillegg, men etter hvert ble det også til et selvstendig embete i mange tilfeller. 

## Referanser
Statisk skyvekraft

**Statisk skyvekraft** eller **stillestående skyvekraft** er den skyvekraften en jetmotor eller rakettmotor utvikler når den er i ro i forhold til bakken og den omgivende luften. Siden luftfartøyet ikke har noen fremoverhastighet, finnes det heller ingen kontinuerlig luftstrøm rettet mot motorens luftinntak. Motoren blir derfor nødt til skape sin egen luftinnstrømning i stedet. Statisk skyvekraft er den målte skyvekraften som genereres av motoren når den blir stående i ro. Statisk skyvekraft oppgis i SI-enheten for kraft som er newton (N), og som oftest med prefikset k som kilonewton (kN).

Grunnen til at denne kraften blir kalt statisk skyvekraft og ikke bare skyvekraft, er at det ikke lar seg gjøre å måle kraften når flyet er i fart, bare når det står på bakken (statisk). Den reelle skyvekraften i fart og høyde er alltid mye mindre enn den statiske.

Dette kan sammenlignes med å bruke et rullebrett: Hvis en sparker fra i stillestående kan det snakkes om statisk kraft, og en får en gitt fartsøkning. Hvis en bruker samme kraft etter at brettet har fått fart, vil ikke fartsøkningen bli så stor.

I det britiske FPS-systemet (engelsk *foot–pound–second*) oppgis statisk skyvekraft tradisjonelt i *pound-force static* (lbf). Etter hvert som også brukerne av dette systemet har oppdaget forskjellen mellom vekt og masse, brukes også *pound-force static* (lbf), men også anerkjente internasjonale tidsskrifter bruker nå den avledede SI-enheten kN, gjerne med lbf i parentes.
National Trust

**National Trust** kan vise til to britiske organisasjoner for bevaring av bygninger og naturområder:

*National Trust (Storbritannia) (for England, Wales og Nord-Irland)
*National Trust for Scotland